Hvalsnes - Wikipedia, frjálsa alfræðiritið

# Hvalsnes

### Úr Wikipediu, frjálsa alfræðiritinu

Hvalsnes er nes sem gengur til vesturs út úr Miðnesi (Rosmhvalanesi), vestast á Reykjanesskaga. Á Hvalsnesi er samnefnt býli og kirkjustaður. Þar var lengi prestsetur og þjónaði Hvalsnesprestur þá að jafnaði einnig í Kirkjuvogi (Höfnum) og í Innri-Njarðvík. Prestakallið var lagt niður árið 1811 og síðan hefur Hvalsnessókn tilheyrt Útskálaprestakalli.

## [breyta] Hvalsneskirkja

Núverandi kirkja á Hvalsnesi er hlaðin steinkirkja úr höggnu grágrýti úr Miðnesheiði. Kirkjusmiður var Magnús Magnússon, steinsmiður í Garði. Hann fórst 1887 áður en smíðinni lauk og tók þá við Stefán Egilsson. Stórbóndinn Ketill Ketilsson í Kotvogi í Höfnum var þá eigandi Hvalsnesjarðarinnar og kostaði hann kirkjubygginguna. Kirkjan var vígð á jóladag 1887. Hún á marga góða gripi, meðal annars er þar geymdur legsteinn Steinunnar, dóttur Hallgríms Péturssonar sálmaskálds, en hann var þar prestur frá 1644 til 1651. Hann er sagður hafa höggvið legsteininn sjálfur.

### [breyta] Hvalsnesprestar

- Hallgrímur Pétursson, prestur á Hvalsnesi 1644- 1651
- Árni Hallvarðsson, prestur á Hvalsnesi 1743- 1748

Hvalsnes, kirkjan og bærinn
Af „http://is.wikipedia.org../../../h/v/a/Hvalsnes.html“

Flokkar: Suðurnes | Kirkjan á Íslandi | Íslenskir bæir

##### Views

- Grein
- Spjall
- Núverandi útgáfa

##### Leit